b'\n_START_ARTICLE_\nN\xc3\xa4okolju\n_START_PARAGRAPH_\nN\xc3\xa4okolju (ladina keeles cranium faciale) on paljudel selgroogsetel kolju eesmis-alumine osa, mis koosneb erinevatest paarilistest ja paaritutest luudest. N\xc3\xa4okolju luud moodustavad suu\xc3\xb5\xc3\xb5ne, nina\xc3\xb5\xc3\xb5ne ja silmakoopa skeleti. _NEWLINE_N\xc3\xa4okolju areng, anatoomia, kuju, luud ja sellele kinnituvad lihased ning morfoloogia ja patoloogia v\xc3\xb5ivad erineda nii liigiti kui ka indiviiditi.\n_START_SECTION_\nMadudel\n_START_PARAGRAPH_\nMadudel moodustavad n\xc3\xa4okolju luud (paiknevad ajukolju suhtes rostraalselt) naaberluude ning elastsete sidemete ja lihastega osaliselt liikuvad \xc3\xbchendused. Nii kinnituvad ka alal\xc3\xb5ualuud n\xc3\xa4okolju eesosa k\xc3\xbclge. Sellised kohastumused kaitsevad nende koljut ja peaaju ning v\xc3\xb5imaldavad paljudel madudel endast tunduvalt j\xc3\xa4medamaid saakloomi alla neelata ja ka ennast kaitsta._NEWLINE_N\xc3\xa4okolju eesosas paiknevad luulised s\xc3\xbcvendid silmakoopad. _NEWLINE_Hammustamisel ja neelamisel osalevad j\xc3\xa4rgmised luud: squamosal, quadrate, articular, dentary, alal\xc3\xb5ualuu, \xc3\xbclal\xc3\xb5ualuu, suulaeluu, pterygoid ja ectypterygoid. _NEWLINE_Mitte k\xc3\xb5ikide madude n\xc3\xa4okolju luud pole osaliselt liikuvad, paljude infraseltsi Scolecophidia kuuluvate madude luud on j\xc3\xa4igalt \xc3\xbchendatud ja nemad p\xc3\xbc\xc3\xbcavad sobiva suurusega saakloomi.\n_START_SECTION_\nInimesed\n_START_PARAGRAPH_\nInimese n\xc3\xa4okolju koosneb harilikult nii paarilistest kui ka paaritutest luudest.\n_START_SECTION_\nPaarilised luud\n_START_PARAGRAPH_\nPaarilised luud on \xc3\xbclal\xc3\xb5ua-, sarna-, nina-, pisara- ja suulaeluu ning alumine ninakarbik.\n_START_SECTION_\nPaaritud luud\n_START_PARAGRAPH_\nPaaritud luud on sahkluu ja alal\xc3\xb5ualuu ning keeleluu.'